Felice Bonetto

Felice Bonetto, nado en Manerbio o 9 de xuño de 1903 e finado en Silao (México) o 21 de novembro de 1953, foi u piloto de carreiras italiano, coñecido co alcume de "Il Pirata" (O Pirata).

Foi unha lenda das carreiras de estrada, comezou a competir na década de 1930, e gozou dunha breve andaina na Fórmula Un, incluíndo unha vitoria na carreira fóra de campionato do Grande Premio do Jubileu en 1953, competiu con coches italianos, comezando cun Maserati para a Scuderia Milano, un Alfa Romeo oficial, e finalmente un Maserati, conseguindo dous podios compartidos no Campionato do Mundo. Os seus maiores éxitos foron en coches deportivos, gañou a Targa Florio (1952), pero tristemente morreu cando chocou contra un poste durante a Carreira Panamericana de 1953 cando era líder.

 Carreira 

 Debut e inicios 

Felice Bonetto naceu en Manerbio, na provincia de Brescia, o fogar da Mille Miglia. Malia iso, comezou nas carreiras, moi novo, en motos. O cambio a catro rodas chegou moi tarde para os estándares modernos. De feito, xa tiña 28 anos cando participou na Bobbio-Penice, cun Bugatti. Malia ter que conformarse con coches que non sempre eran competitivos, non faltaron os resultados. En 1933, Bonetto foi terceiro no infame Gran Premio de Monza cun Alfa Romeo 8C 2600. A carreira sempre será recordada como o Día Negro de Monza, cando tres dos mellores pilotos de Europa estreláronse mortalmente con poucas horas de diferenza: Giuseppe Campari, Mario-Umberto Borzacchini e o Conde Stanisław Czaykowski. Tamén terminou segundo na Coppa Principessa di Piemonte. Un ano máis tarde chegou duodécimo na Mille Miglia, pero obtivo o seu maior éxito logo da segunda guerra mundial. A segunda guerra mundial parou abruptamente a súa carreira, así como a dos seus colegas da época. Bonetto retomou a súa carreira en 1946 cun pequeno Cisitalia, antes de pasar á Fórmula Un.

 Fórmula Un 

Aínda que Bonetto correra nates en coches de Fórmula 1, fixo o seu debut no campionato do mundo de F1 no Gran Premio de Suíza de 1950. A falta de cinco días para cumprir 47 anos. Participou no seu propio  Maserati 4CLT en varios Grandes Premios, baixo a bandeira da Scuderia Milano, e pilotou un Alfa Romeo SpA de fábrica en 1951, como o seu terceiro piloto. Compartiu un terceiro posto, con Giuseppe Farina no Gran Premio de Italia de 1951. Seguu competindo nos coches deportivos, pero volveu á Fórmula Un a finais de 1952 e fixo unha boa tempada en Maserati en , cunha visita ao podo, compartindo outra vez o terceiro posto no Gran Premio dos Países Baixos de 1953. Esta vez asociado con José Froilán González. Lonxe do Campionato do Mundo, Bonetto tivo certo éxito, foi segundo no Gran Premio de Nápoles de 1949 nun Ferrari.

 As do deporte 

Máis que na F1, con todo, Bonetto tivo moito éxito nos autos deportivos. Gañou en 1947 no Circuíto de Firenze pilotando un  Delage 3000. En 1949 foi segundo na Mille Miglia, detrás de Clemente Biondetti, ambos pilotaban un Ferrari 166 MM Touring para a Scuderia Ferrari e en 1950 gañou a Pontedecimo-Giovi hillclimb nun Osca e o Gran Premio de Oporto no seu propio Alfa Romeo. A seguinte tempada, pilotou o novo modelo 1900TI de Alfa Romeo logrando á vitoria da clase no "Giro di Sicilia". Logo, en 1952, marchou a Scuderia Lancia e ao volante dun Lancia Aurelia B20 acabou segundo no giro di Sicilia. Continuou cun sexto lugar no Preis von Bremgarten e un oitavo nas 24 Horas de Le Mans, e finalmente unha gran vitoria na Targa Florio. Continuou co equipo Scuderia Lancia en 1953. O terceiro lugar na Mille Miglia, o segundo no Gran Premio de Monza, a vitoria no Gran Premio do Jubileu no Circuíto de Monsanto Park converteuno en parte da escuadrilla despregada para a  Carreira Panamericana de 1953 os seus compañeiros de equipo para a carreira foron Juan Manuel Fangio, Piero Taruffi, Giovanni Bracco e Eugenio Castellotti.

 Morte 

A Carreira Panamericana, era un rally perigoso e difícil nunha estrada pública en México que tiña lugar durante 6 días desde un extremo do país norteamericano a outro, cubrindo unha distancia de 3.200 km. Era a última rolda do Campionato Mundial de Sportscar de 1953, a carreira comezou o 19 de novembro de 1953, desde Tuxtla Gutiérrez, Bonetto gañou a primeira etapa, fronte aos seus compañeiros de equipo Taruffi, Fangio e Castellotti. Taruffi gañaría as seguintes dúas etapas, aínda que Bonetto mantivo o liderado. O terceiro día de competición, Bonetto e Taruffi achegáronse e continuaron loitando entre eles. Na segunda etapa do día, con todo, Taruffi saíuse da estrada nunha zona de néboa antes da pequena cidade de Silao, a uns 25 quilómetros de León, danando a dirección do seu Lancia. Na mesma localidade, Bonetto estrelou o seu Lancia contra o balcón dunha casa, terminando contra un poste. Bonetto golpeou a cabeza no balcón a toda velocidade e morreu instantaneamente. Antes do evento, Bonetto xunto a Taruffi e outros pilotos italianos marcaran as zonas perigosas ao longo da ruta con sinais azuis. O seu accidente ocorreu nun deses lugares, malia a precaución de marcar as curvas, Felice tomaría unha curva de 96 km/h a 200 km/h..

Logo da morte de Bonetto, o dono do equipo Gianni Lancia quixo retirar os seus coches da carreira, pero os pilotos sobreviventes decidiron seguir competindo na honra do seu compañeiro de equipo. Fangio, Taruffi e Castellotti chegaron á meta dando a Lancia os tres primeiros lugares, pero foi un éxito do que non se alegraron, xa que ademais de Bonetto a carreira tamén cobrouse a vida doutros pilotos italianos, Antonio Stagnoli e Giuseppe Scotuzzi, Así como seis espectadores. Bonetto está enterrado na sección italiana do cemiterio do Cemiterio dos Dolores na Cidade de México.

 A Familia Bonetto no mundo do automóbil 

A contribución da familia Bonetto ao mundo do automóbil non terminou coa morte de Bonetto. O sobriño, Rodolfo Bonetto, foi unha figura destacada no campo da arquitectura italiana e o deseño industrial. O fillo de Rodolfo, Marco, continuou neste campo como presidente de Bonetto Design. En canto ao propio fillo de Felice, Roberto Bonetto dedicou a súa carreira ao xornalismo, para converterse no subdirector de Quattroruote.

 Rexistro de carreiras 

 Tempada Series Posición Equipo Coche 1933 Coppa Principessa di Piemonte   2º  Alfa Romeo 8C 2600  Gran Premio di Monza   2º  Alfa Romeo 8C 2600 1947 Coppa Asti Spumante   1º Cisitalia SpA Cisitalia-Fiat D46  Circuito di Vigevano 1º Cisitalia SpA Cisitalia-Fiat D46  Circuito di Firenze 1º  Delage 3000 Italian 1500cc u/s Championship   3º Cisitalia SpA Cisitalia-Fiat D46  Circuito di Pescara, Coppa Acerbo 3º  Maserati 1948 Gran Premio di Apertura   1º Cisitalia SpA Cisitalia-Fiat D46  Coppa Giorgio e Alberto Nuvolari   1º Cisitalia SpA Cisitalia-Fiat D46  Gran Premio di Bari, Coppa Brasile   2º Cisitalia SpA Cisitalia-Fiat D46  Prix de Berna   3º Squardra Peiro Dusio Cisitalia-Fiat D46 1949 Mille Miglia   2º Scuderia Ferrari Ferrari 166 MM Barchetta Touring  Gran Premio di Napoli   2º Scuderia Ferrari Ferrari 166 MM Touring  Gran Premio dell’Autodromo di Monza   2º Scuderia Ferrari Ferrari 166C  Gran Premio di Bari   3º Felice Bonetto Ferrari 166C 1950 Gran Premio di Oporto   1º  Alfa Romeo 412  Pontedecimo-Giovi   1º  Osca  Campionato Mundial de Fórmula 1 de 1950   19º Scuderia Milano Maserati 4CLT/50Milano-Speluzzi 1951 Gran Premio d’Italia   3º Alfa Romeo SpA Alfa Romeo 159A  Campionato Mundial de Fórmula 1 de 1951   8º Alfa Romeo SpA Alfa Romeo 159AAlfa Romeo 159M 1952 Targa Florio   1º  Lancia Aurelia B20 Competitzione  Giro di Sicilia   2º  Lancia Aurelia B20  Campionato Mundial de Fórmula 1 de 1952   16º Officine Alfieri Maserati Maserati A6GCM 1953 Grande Premio do Jubileu   1º Scuderia Lancia  Lancia D23  Gran Premio dell’Autodromo di Monza   2º Scuderia Lancia  Lancia D23  Mille Miglia   3º Scuderia Lancia  Lancia D20 Berlinetta Pinin Farina  Grote Prjs van Nederland   3º Officine Alfieri Maserati Maserati A6GCM/53  Campionato Mundial de Fórmula 1 de 1953   9º Officine Alfieri Maserati Maserati A6GCM/53

 Resultados completos na Fórmula Un 
(Chave) As carreiras en letra grosa indican pole position; as carreiras en cursiva indican volta rápida.
 Ano Equipo Chasis Motor 1 2 3 4 5 6 7 8 9 Pos. Puntos  Scuderia Milano Maserati 4CLT/50 Maserati Straight-4 GBRNCG MON 500 SUI5 BEL FRARet 19º 2 Milano Speluzzi ITANTS  Alfa Romeo SpA Alfa Romeo 159A Alfa Romeo 8 en liña SUI 500 BEL FRA GBR4 ALERet ITA3 8º 7 Alfa Romeo 159M ESP5  Officine Alfieri Maserati Maserati A6GCM Maserati 6 en liña SUI 500 BEL FRA GBR ALEDSC NED ITA5 16º 2  Officine Alfieri Maserati Maserati A6GCM Maserati 6 en liña ARXRet 500 NED3‡ BEL FRARet GBR6 ALE4 SUI4† ITARet 9º 6.5

Notas
‡ compartido con José Froilán González
† compartido con Juan Manuel Fangio

Resultados completos nas 24 Horas de Le Mans
 Ano Equipo Co-Piloto Coche Clase Voltas Pos. ClasePos. 1952  Louis Rosier  Louis Rosier Talbot-Lago T26C S5.0 92RetTanque aceite 1953  Scuderia Lancia  Enrico Anselmi Lancia Aurelia B20 S2.0 247 8º 2º 1953  Scuderia Lancia  Gino Valenzano Lancia D20 S8.0 66Ret(Starter)

Resultados completos na Mille Miglia
 Ano Equipo Co-Pilotos/Navegador Coche Clase Pos. ClasePos. 1934   A. Negri Alfa Romeo 8C 2300 S3.0 12º 8º 1948   Milto Maritano Cisitalia 202 SMM S1.1Ret 1949  Scuderia Ferrari  Carpani Ferrari 166 MM S+1.1 2º 2º 1950  Felice Bonetto  G. Casnaghi Alfa Romeo 412 Spider Touring S+2.0Ret 1951  Felice Bonetto  G. Casnaghi Alfa Romeo 412 Spider Touring S/GT+2.0 6º 3º 1952  Felice Bonetto  Gian Paolo Voplini Lancia Aurelia B20 GT2.0Ret 1953  Scuderia Lancia  U. Peruzzi Lancia D20 Pinin Farina S+2.03º

Resultados completos na Carrera Panamericana
 Ano Equipo Co-Piloto/Navegador Coche Clase Pos. ClasePos. 1950  Automobile Club d'Italia  Bruno Bonini Alfa Romeo 6C 2500  8º n/a 1951    Gian Paolo Volpini Lancia Aurelia B20  Ret n/a 1952  Felice Bonetto Lancia Aurelia B20 SRet(Accidente) 1953  Scuderia Lancia Lancia D24 S+1.6Ret(Accidente mortal – Bonetto)

 Notas 

 Ligazóns externas 

Categoría:Nados en 1903
Categoría:Finados en 1953
Categoría:Pilotos de Fórmula 1 de Italia
Categoría:Pilotos de Fórmula 1 de Scuderia Milano
Categoría:Pilotos de Fórmula 1 de Alfa Romeo
Categoría:Pilotos de Fórmula 1 de Maserati
Categoría:Pilotos das 24 Horas de Le Mans